INDUSTRIJSKO-OBRTNIČKA

ŠKOLA SLATINA

Trg Ruđera Boškovića 5a

33520 Slatina

OIB: 55251175813

Šifra: 10-067-503

RKPD: 44055

E-mail: ios.racunovodstvo@optinet.hr

 ios.tajnik@optinet.hr

Tel: 033/492-513

U Slatini, 26. ožujak 2024.

OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE OD 01.01.2023. do 31.12.2023.

 Sadržaj, obveza izrade, rokovi sastavljanja, donošenja i podnošenja izvještaja nadležnim tijelima kao i obveza objave Izvještaja o izvršenju financijskog plana propisani su odredbama Zakona o proračunu (NN 144/21) te Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23).

Obrazloženje ostvarenja prihoda i primitaka te rashoda i izdataka sastavni je dio Izvještaja o izvršenju financijskog plana.

Slijedom navedenog, Izvještaj o izvršenju financijskog plana Industrijsko-obrtničke škole Slatina za razdoblje od 1. siječnja do 31. prosinca 2023. godine sadrži sljedeće:

1. OPĆI DIO
* Sažetak A. RAČUN PRIHODA I RASHODA i B. RAČUN ZADUŽIVANJA / FINANCIRANJA
* A. Račun prihoda i rashoda
* B. Račun zaduživanja financiranja
1. POSEBNI DIO
2. OBRAZLOŽENJE
3. POSEBNE IZVJEŠTAJE
4. ***OPĆI DIO GODIŠNJEG IZVJEŠTAJA***

Opći dio godišnjeg Izvještaja o izvršenju financijskog plana sadrži:

* Sažetak A. RAČUNA PRIHODA I RASHODA i B. RAČUNA FINANCIRANJA
* A. Račun prihoda i rashoda i
* B. Račun financiranja
1. RAČUN PRIHODA I RASHODA

Ukupni prihodi Industrijsko-obrtničke škole Slatina za 2023. godinu planirani su u iznosu 1.148.037,19 €, a ostvareni su u iznosu 1.132.902,80 € što je ostvarenje u iznosu 98,68 %. Prihodi se odnose na prihode poslovanja.

Ukupne rashode čine rashodi poslovanja koji su planirani u iznosu od 1.148.037,19 €, a u ovoj godini je ostvareno 1.144.127,78 €, odnosno 99,66 %. Rashodi za nabavu nefinancijske imovine planirani su u iznosu 7.604,69 €, a ostvareno je 6.984,78, odnosno 92,00 %.

1. RAČUN FINANCIRANJA

Industrijsko-obrtnička škola Slatina nema financijskih zaduženja u klasi 8 i klasi 5.

1. ***OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA***
2. PRIHODI I RASHODI PREMA EKONOMSKOJ KLASIFIKACIJI

Financijskim planom za razdoblje od 1. siječnja do 31. prosinca 2023. godine predviđeni su prihodi poslovanja u iznosu 1.135.793,51 €, a ostvareni su u iznosu 1.136.732,60 €, odnosno 100,08. Rashodi poslovanja planirani su u iznosu od 1.140.432,50 € koji su ostvareni u iznosu 1.137.143,00€, odnosno 99,71 %, a rashodi za nabavu nefinancijske imovine su planirani u iznosu 7.604,69 €, a ostvareno je 6.984,78, odnosno 91,85 %.

**PRIHODI POSLOVANJA – klasa 6**

Prihodi poslovanja ostvareni su u iznosu 1.136.732,60 € što čini udio od 114,5 % od ukupno planiranih godišnjih prihoda.

Prihodi poslovanja sastoje se od sljedećih prihoda:

* Pomoći iz inozemstva i od subjekata unutar općeg proračuna
* Prihodi od upravnih i administrativnih pristojbi, po posebnim propisima
* Prihodi od prodaje proizvoda i robe te pruženih usluga i donacija
* Prihodi iz nadležnog proračuna.

Skupina 63 – Pomoći iz inozemstva i od subjekata unutar općeg proračuna

Prihodi od pomoći od institucija i tijela EU i od pomoći iz državnog proračuna i proračuna JLPRS koji nije nadležan, također i pomoći temeljem prijenosa EU sredstava. Navedeni prihodi ostvareni su u iznosu 1.048.429,88 € što čini 100,52 % planiranih sredstava, a odnose se na sredstva koja je škola dobila kroz sredstva od MZO za plaće, naknade zaposlenima i udžbenike, sredstva od Ministarstva rada za menstrualne higijenske potrepštine, sredstva od Grada Slatine za nabavu računala, sredstva od Agencije za mobilnost za projekt Erasmus+.

Skupina 65 – Prihodi od pristojbi po posebnim propisima i naknada

Prihodi od pristojbi po posebnim propisima i naknada odnose se na prihode od poljoprivrednih poticaja i izdavanja duplikata svjedodžbi. Financijskim planom navedeni prihodi planirani su u iznosu 150,00 €, te je do kraja godine ostvareno ukupno 39,80 € prihoda što čini 26,53 % planiranih prihoda.

Skupina 66 – Prihodi od prodaje proizvoda i robe te pruženih usluga i donacija

Prihodi od prodaje proizvoda i robe te pruženih usluga i donacija odnose se na prihode od prodaje proizvoda učeničke zadruge. Nadalje se odnosi na donacije knjiga od fizičkih i pravnih osoba. Financijskim planom navedeni prihodi planirani su u iznosu 1.459,95 €, a do kraja godine je ostvareno ukupno 210,00 € prihoda od usluga, što čini 14,38 % planiranih prihoda.

Skupina 67 - Prihodi iz nadležnog proračuna

Prihode iz nadležnog proračuna čine prihodi iz nadležnog proračuna koji se koriste za financiranje rashoda poslovanja. Navedeni prihodi planirani su u iznosu 91.200,45 , €a do kraja godine je ostvareno 88.052,92 €, odnosno 96,55 %.

**RASHODI POSLOVANJA – klasa 3**

Rashodi poslovanja na kraju 2023. godine iznose 1.137.143,00 € što čini 99,71 % ukupnog financijskog plana.

Rashode poslovanja čine sljedeći rashodi:

* Rashodi za zaposlene
* Materijalni rashodi
* Financijski rashodi
* Ostali rashodi

Skupina 31 – Rashodi za zaposlene

Rashode za zaposlene čine troškovi bruto plaća djelatnika, troškovi doprinosa za obvezno zdravstveno osiguranje te ostali rashodi za zaposlene. Od 1.033.099,69 € planiranih Financijskim planom, utrošeno je 1.030.953,12 €, odnosno 99,79 %.

Skupina 32 – Materijalni rashodi

Materijalni rashodi ostvareni su u iznosu 105.719,54 € što čini 98,91 % planiranog godišnjeg iznosa od 106.886,45 €. Navedeni rashodi obuhvaćaju naknade troškova zaposlenima: troškova za službena putovanja, naknade za prijevoz, troškove stručnog usavršavanja zaposlenika. Također, obuhvaćaju rashode za materijal i energiju, rashode za različite usluge (telefon, pošta, komunalne, računalne usluge), te ostale nespomenute rashode poslovanja (pristojbe i naknade, reprezentaciju i slično).

Skupina 34 – Financijski rashodi

Financijski rashodi planirani su u iznosu 106,36 €, a utrošeno je 132,32 €, odnosno 124,41 % planiranog. Navedeni rashodi odnose se na troškove računa Financijske agencije.

Skupina 38 – Ostali rashodi

Ostali rashodi se odnose na nabavu menstrualnih higijenskih potrepština, za koje je sredstva doniralo Ministarstvo rada. Financijskim planom je planirano rashoda u iznosu 340,00 €, a ostvareno je 338,02 €, odnosno 99,42 %.

**RASHODI ZA NABAVU NEFINANCIJSKE IMOVINE – klasa 4**

Rashode za nabavu nefinancijske imovine čine rashodi za nabavu licenci, uredskog namještaja i računala, glazbene opreme i uređaja za snimanje podcasta te nabavu knjiga. Planirani su u iznosu 7.604,69 €, a ostvareno je u 2023. godini 6.984,78 €, odnosno 91,85 % planiranog iznosa .

1. PRIHODI I RASHODI PREMA IZVORIMA FINANCIRANJA

Industrijsko-obrtnička škola Slatina u svom poslovanju koristi sljedeće izvore financiranja:

* 1. Opći prihodi i primici

4.8. Decentralizirana sredstva

4.9. Vlastiti i namjenski prihodi proračunskih korisnika

1. RASHODI PREMA FUNKCIJSKOJ KLASIFIKACIJI

Rashodi prema funkcijskoj klasifikaciji planirani su u iznosu 1.476.218,82 €, te su do godine izvršeni u iznosu 1.469.977,73 €, odnosno 99,58 % planiranih sredstava. Iznos ukupnih rashoda ujedno je i iznos na poziciji 09 Obrazovanje. Navedeni razred sastoji se od podskupine:

1. 092 Srednjoškolsko obrazovanje za koju je planiran iznos od 1.476.218,82 €, a utrošeno je 99,58 % planiranih sredstava, odnosno 1.469.977,73 €.
2. RAČUN FINANCIRANJA PREMA EKONOMSKOJ KLASIFIKACIJI

Industrijsko-obrtnička škola Slatina nema financijskih zaduživanja u klasi 8 i klasi 5.

1. RAČUN FINANCIRANJA PREMA IZVORIMA

S obzirom da Industrijsko-obrtnička škola Slatina nema financijskih zaduženja, ne iskazuju se podaci prama izvorima.

1. IZVRŠENJE PREMA PROGRAMSKOJ KLASIFIKACIJI

Industrijsko-obrtničkoj školi Slatina, kao proračunskom korisniku Virovitičko-podravske županije, dodijeljen je razdjel 007, odnosno glava 00703 Srednjoškolske ustanove i učenički domovi. Prema programskoj klasifikaciji, ukupni rashodi i izdaci planirani su u iznosu 1.148.037,19 € te je na dan 31. prosinca 2023. godine utrošeno 1.144.127,78 €, odnosno 99,66 % planiranih sredstava.

1. ***POSEBNI DIO GODIŠNJEG IZVJEŠTAJA***

Rashodi i izdaci Industrijsko-obrtničke škole Slatina raspoređeni su kroz:

**Program 1021 Ulaganja u srednje školstvo - zakonski standard** za koji planirana sredstva iznose 89.596,25 €. Do kraja 2023. godine utrošeno je 98,09 % navedenog iznosa, odnosno 91.333,15 €.

Unutar navedenog programa planirana je sljedeća aktivnosti, odnosno projekt:

* Aktivnost A100041 Materijalni i financijski rashodi srednjih škola – decentralizacija – 76.681,61 €
* Aktivnost A100087 Centar izvrsnosti 14.386,14 €
* Aktivnost A100122 Natjecanja učenika srednjih škola 132,70 €.

**Program 1034 Ulaganja u srednje školstvo - iz vlastitih i namjenskih prihod**a škola planirana sredstva iznose 1.056.836,74 €. Do 31. prosinca 2023. godine utrošeno je 99,80 % navedenog iznosa, odnosno 1.054.531,53 €.

Unutar navedenog programa planirane su sljedeće aktivnosti, odnosno projekti:

* Aktivnost A100067 Podizanje standarda iz vlastitih i namjenskih prihoda srednjih škola

Financiranje Aktivnosti A100067 Podizanje standarda iz vlastitih i namjenskih prihoda srednjih škola planirano je iz Izvora 4.9. Vlastiti i namjenski prihodi proračunskih korisnika u iznosu 1.056.836,74 €.

Na dan 31. prosinac 2023. godine iz Izvora 4.9. utrošeno je ukupno 1.054.531,53 €, odnosno 99,80 % planiranih sredstava. Iz navedenog izvora financiraju se rashodi za zaposlene, materijalni rashodi, financijski rashodi, naknade građanima i kućanstvima na temelju osiguranja i druge naknade, ostali rashodi te rashodi za nabavu nefinancijske imovine.

1. ***OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA***

Financijskim planom za razdoblje od 1. siječnja do 31. prosinca 2023. godine predviđeni su ukupni prihodi u iznosu 1.148.037,19 €, a ostvareni su u iznosu 1.132.902,80 €, odnosno 98,68 %.

Ukupni rashodi su planirani u iznosu od 1.148.037,19 €, a ostvareni su u iznosu od 1.144.127,78 €, odnosno 99,65 %.

Višak prihoda ostvaren za razdoblje od 01.01. – 31.12.2023. godine iznosi 12.243,68 € i najvećim dijelom odnosi se na prihod projekta Erasmus+ budući da nam je Agencija za mobilnost doznačila sredstva u prijašnjim godinama, a troškovi će biti u 2024. godini.

POSEBNI DIO IZVJEŠTAJA U GODIŠNJEM IZVJEŠTAJU O IZVRŠENJU FINANCIJSKOG PLANA ZA RAZDOBLJE OD 01.01.2023. DO 31.12.2023.

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Industrijsko-obrtnička škola Slatina nema zaduženja po dugoročnim kreditima i zajmovima.

IZVJEŠTAJ O KORIŠTENJU SREDSTAVA FONDOVA EUROPSKE UNIJE

Industrijsko-obrtnička škola Slatina sudionik je projekta Erasmus+ koji se financira iz Agencije za mobilnost i programe EU.

IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA

Industrijsko-obrtnička škola Slatina nema danih zajmova niti potraživanja po istima.

IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA

Škola ima obveza u iznosu od 96.597,23 € iz razloga što računi nisu došli na vrijeme.

Obveze koje nisu plaćene su većinom nedospjele, a odnose se na:

* obveze za zaposlene 94.807,55 € - plaća za 12/2023
* obveze za materijalne rashode 1.788,02 € - računi za 12/2023
* obveze za financijske rashode 1,66 € - računi za 12/2023

Industrijsko-obrtnička škola Slatina nema potencijalnih obveza po osnovi sudskih postupaka.

IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

Industrijsko-obrtnička škola Slatina nema danih jamstava i plaćanja po protestiranim jamstvima.

Voditelj računovodstva: Ravnatelj:

Romina Bertić Mladen Graovac, prof.